กะลา (วงดนตรี)

กะลา () เป็นวงดนตรีแนวซอฟต์ร็อก จากโรงเรียนวัดทรงธรรม จังหวัดสมุทรปราการ  โดยวงเป็นที่รู้จักจากการเข้าประกวดวงดนตรีมัธยม ฮอตเวฟมิวสิกอวอร์ดส์ ครั้งที่ 2 ประจำปี พ.ศ. 2540 แต่ตกรอบ 30 วงสุดท้ายจากวงเข้าประกวดทั่วประเทศกว่า 200 วง ต่อมากะลาได้กลับมาประกวดอีกครั้งกับฮอตเวฟมิวสิคอวอร์ดส์ครั้งที่ 3  พ.ศ. 2541 โดยครั้งนี้ได้เปลี่ยนสมาชิกสองตำแหน่งคือกลองกับเบส และเข้ารอบ 10 วงสุดท้าย จนได้รับการชักชวนจากทางแกรมมี่ค่ายจีนี่เร็คคอร์ด

พวกเขาได้ออกอัลบั้มชุดแรก "กะลา" ในปี พ.ศ. 2542 มีเพลงดังอย่าง "แม่ครับ" "ไม่มาก็คิดถึง" และ "รอ"

ปี พ.ศ. 2544 ได้ออกอัลบั้มชุดที่ 2 "นอกคอก" มีเพลงดังอย่าง "ขอเป็นตัวเลือก" "อยากเกิดเป็นคนหลายใจ" และ "สัญญา"

ปี พ.ศ. 2546 ได้ออกอัลบั้มชุดที่ 3 "My Name Is Kala" มีเพลงดังอย่าง "My Name Is Kala" "เธอเป็นแฟนฉันแล้ว" และ "บอกสักคำ"

ปี พ.ศ. 2548 ได้ออกอัลบั้มชุดที่ 4 "สามัญ" มีเพลงดังอย่าง "เจ็บนี้มันลึก" "ปิดตา" และ "ถ้าเธอหลายใจ"

ปี พ.ศ. 2549 ได้ออกอัลบั้มชุดที่ 5 "Inside" มีเพลงดังอย่าง "ใช่ฉันหรือเปล่า" และ "กะลา (ใช่ไหม)"

ปี พ.ศ. 2551 ได้ออกอัลบั้มชุดที่ 6 "Minute" ซึ่งอัลบั้มชุดนี้เป็นอัลบั้มชุดสุดท้ายของวงกะลายุคก่อตั้ง ซึ่งมีสมาชิกอย่าง นุ (มือเบส) ,โต (มือกีตาร์) และ รุส (มือกลอง) อัลบั้มชุดนี้มีเพลงดังอย่าง "4 นาที"

ปี พ.ศ. 2553 วงกะลาได้ฟอร์มวงใหม่อีกครั้งประกอบไปด้วยสมาชิกของวงรุ่นใหม่มากประสบการณ์อย่าง เพชร พงศภัค (อดีตมือกีตาร์วงไอ-แซ็ค) , เขต ปัญญา (มือเบสและนักแต่งเพลง) , สมพร ยูโซะ (อดีตมือกลองวงลาบานูน) และอัลบั้มชุดที่ 7 "4 share" มีเพลงดังอย่าง "หมดเวลาแอบรัก" "หนาวกว่าทุกคืน" "หยุด...เพราะเธอ" "ทำใจให้ชิน" และ "ไม่เห็นฝุ่น"

ปี พ.ศ. 2555 ได้ออกอัลบั้มชุดที่ 8 "Love Infinity" อัลบั้มชุดนี้ถือว่าเป็นอัลบั้มชุดสุดท้ายของวงกะลา อัลบั้มชุดนี้มีเพลงฮิตอย่าง "นาฬิกาของคนรักกัน" "ใจเรายังคงตรงกันอยู่ไหม" "รักจะกอดเราไว้" "ทุกคืนได้ไหม" และ "เหตุผลข้อเดียว"

วงกะลาถึงจุดแตกหักในปี พ.ศ. 2557 ด้วยเหตุผลคือ "การทำงานไม่ตรงกัน" โดยยุทธพงษ์ได้แยกออกมาเป็นศิลปินเดี่ยว อีกทั้งสมาชิกอันประกอบไปด้วย เพชร พงศภัค ทองเจริญ อดีตมือกีตาร์ของวงไอ-แซ็ค, เขต ปัญญา โกเมนไปรรรินทร์ มือเบสและนักแต่งเพลง และ สมพร ยูโซะ อดีตมือกลองวง ลาบานูน  ได้ไปก่อตั้งวงอโศกขึ้นมา ในสังกัดค่ายเพลงของพวกเขาเอง โรดสตาร์ (Road stars)

 ประวัติ 
 การก่อตั้งวง ; เข้าประกวดแข่งขันฮอตเวฟมิวสิกอวอร์ดสครั้งที่ 2 (พ.ศ. 2540) 
เริ่มต้นจาก หนุ่ม นักเรียนชั้น ม.5 จากโรงเรียนวัดทรงธรรม ที่ได้รวบรวมเพื่อน ๆ อีก 3 คนเพื่อเข้าแข่งขัน ฮอตเวฟมิวสิกอวอร์ดส์ ครั้งที่ 2 ประจำปี พ.ศ. 2540 แต่ก็ตกรอบ 30 วงสุดท้ายซึ่งวง ลาบานูน ก็ได้ผ่านเข้ารอบสิบวงสุดท้ายแต่ก็ไม่ได้รับรางวัลใดๆ แต่ด้วยสไตล์ของวงทำให้ ลาบานูนก็ได้ออกอัลบั้มจากการชักชวนของ ธเนศ วรากุลนุเคราะห์

 ลาบานูนออกอัลบั้มเพลง  ; กะลาประกวดแข่งขันฮอตเวฟมิวสิกอีกครั้ง (พ.ศ. 2541) 
โดยหนุ่มไม่มีกำลังใจในการที่จะประกวดอีกครั้ง แต่เมื่อเขาได้เห็นลาบานูน เพื่อนร่วมรุ่นได้ออกอัลบั้มเพลงเป็นของตัวเองจึงทำให้เขามีกำลังใจอีกครั้งและในปีต่อมาคือ พ.ศ. 2541 กะลาก็ได้กลับมาแข่ง ฮอตเวฟมิวสิกอวอร์ดส์ ครั้งที่ 3 โดยในครั้งนี้พวกเขาได้เปลี่ยนสมาชิก 2 ตำแหน่งคือกลองและเบส (โดยมีสมาชิกโตและหนุ่มเป็นสองสมาชิกก่อตั้ง)โดยหลุดเข้าไปในรอบ 10 วงสุดท้ายโดยไม่ได้รับรางวัลใดๆทั้งสิน  

 การชักชวนจากแกรมมี่ (พ.ศ. 2541 - 2542) 
และหลังจากนั้นอีก 2-3 เดือนทางแกรมมี่ก็ติดต่อมาว่าให้มาที่บริษัทแกรมมี่เพื่อจะได้สกรีนเทสต์ และเมื่อพวกเขาได้สกรีนเทสต์เสร็จแกรมมี่ก็มิได้ติดต่อมาจนทำให้พวกเขาแทบหมดกำลังใจ แต่แล้วหลังจากนั้นอีก 4-5 เดือนแกรมมี่ก็ติดต่อมาว่าให้มาที่บริษัทอีกครั้งเพื่อเซ็นสัญญาเป็นนักร้อง และในที่สุดพวกเขาก็ได้เป็นนักร้องนักดนตรีอาชีพสมใจ

 อัลบั้มกะลา ; อัลบั้มกะลานอกคอก (พ.ศ. 2542 - 2544) 
ในอัลบั้มกะลามีเนื้อเพลงที่เป็นสไต์ร็อคที่ฟังง่าย ไม่ซับซ้อน แต่ซ้อนความคมคาย  ด้วยเนื้อหาของเพลง ที่พูดจาตรงไปตรงมา ตามประสาวัยรุ่น ไม่ว่าจะเป็นเพลงน่ารักอย่าง “ไม่มาก็คิดถึง” และเพลงจังหวะสนุก อารมณ์กวนอย่าง “แม่ครับ” ที่ทำให้หลายคน ต้องถามถึงพวกเขา เรียกได้ว่าพวกเขาเป็นวงร็อคมัธยม ที่มีฝีมือเกินตัวกะลา (Kala)

อัลบั้ม “กะลานอกคอก” อัลบั้มที่สองของกะลา ที่มาแรงเกินคาด ในอัลบั้มนี้ฝีมือของกะลาจัดจ้านขึ้น และได้รับการต้อนรับที่ดีมากจากเหล่าแฟนคลับ 

 ประสบความสำเร็จในวงกว้าง ; โปรเจกต์พิเศษ  (พ.ศ. 2545) 
หลังจากที่ประสบความสำเร็จและได้เสียงต้อนรับจากแฟนคลับ พวกเขามีโปรเจกต์พิเศษ "กะลาหัวกะทิ" เพื่อเป็นการขอบคุณแฟนๆที่ให้การสนับสนุน ด้วยดีมาตลอด อัลบั้มนี้เป็นการคัดเอาบทเพลงหัวกะทิจากทั้ง 2 อัลบั้มกลับมาเรียบเรียง ทำดนตรี และนำมาขับร้องใหม่"

 ฟอร์มวงใหม่; อัลบั้มชุดที่สาม (พ.ศ. 2545 - 2557) - แยกวงและยุทธพงษ์เป็นศิลปินเดี่ยว 
หลังจากปล่อยอัลบั้มหัวกะทิไป กะลาก็ไม่ได้ปล่อยอัลบั้มออก 1-2 ปี โดยในปี พ.ศ. 2546 กะลากลับมาตอกย้ำความเป็นร็อคเข้มข้นในชื่อ KALA รวมทั้งมากับอัลบั้มชุดที่ 3 "My Name Is Kala" และยุทธพงษ์ก็ได้ฟอร์มวงใหม่ โดยมี พงศภัค ทองเจริญ (มือกีตาร์จากวงไอ-แซ็ค)  ปัญญา โกเมน ไปรรินทร์ (มือเบสและนักแต่งเพลงมืออาชีพที่แต่งเพลงออกมาเหมือนวง Green Day มาก) และ สมพร ยูโซ๊ะ (อดีตมือกลองวงลาบานูน) มาฟอร์มวงใหม่อีกครั้ง โดยในอัลบั้มนี้มีซาวนด์ที่ยังคงความเป็นเอกลักษณ์แบบเฉพาะตัว ที่ไร้ขีดจำกัดความมันส์ และเนื้อหาที่มีความหลากหลายมากขึ้น หนักแน่นขึ้น ทั้งด้านการใช้ภาษาที่แรงแต่ตรงไปตรงมา รวมทั้งหลายเพลงในอัลบั้มชุดนี้ ยังแทรกกลิ่นอายดนตรีร็อกแอนด์โรลล์ ที่พวกเขาหลงใหล นำมาผสมผสานเข้ากับงานดนตรีร็อก โดยยุทธพงษ์ นักร้องนำได้แต่งเพลงและทำนองเอง ถึง 3 เพลงด้วยกันคือ เพลง "MY NAME IS KALA", "บอกสักคำ" และ "ศักดิ์ศรีลูกผู้ชาย" ซึ่งทั้ง 3 เพลงได้กระแสตอบรับที่ดีเป็นอย่างมาก โดยสมาชิกเก่า ๆ ของวงกะลาก็ได้แยกย้ายกันออกไป และมีผลงานต่อมาจนกระทั่งถึงปี พ.ศ. 2557 วงกะลาจึงแตกในที่สุด ด้วยเหตุผลคือ "การทำงานไม่ตรงกัน" โดยยุทธพงษ์ได้แยกออกมาเป็นศิลปินเดี่ยว'กะลา' วงแตก! 'หนุ่ม' เผยทางตัน-คิดต่าง-ย่ำอยู่กับที่ จาก ไทยรัฐ“หนุ่ม” รับวงกะลาแตกแล้ว พร้อมด้วยสมาชิก พงศภัค ทองเจริญ อดีตมือกีตาร์ของวงไอแซ็กซ์ , ปัญญา โกเมนไปรรรินทร์ มือเบสและนักแต่งเพลง และ สมพร ยูโซะ อดีตมือกลองวง ลาบานูน  ได้ไปก่อตั้งวงอโศกขึ้นมา ในสังกัดค่ายเพลงของพวกเขาเอง โรดสตาร์ (Road stars) วงอโศก ปลายเดือนมิถุนายน พ.ศ. 2558 แชแนลยูทูบของค่ายเพลงจีนี่ เรคคอร์ด ได้โพสต์คลิป Pre Launch "NUM KALA" ซึ่งเป็นความในใจของยุทธพงษ์ในการเป็นนักร้องเดี่ยวความในใจของ "หนุ่ม KALA" ตอนที่ 1ความในใจของ "หนุ่ม KALA" ตอนที่ 2 

 สมาชิก รุ่นที่ 1 - 2 
 ณพสิน แสงสุวรรณ (หนุ่ม) – ร้องนำ เกิด 10 กรกฎาคม พ.ศ. 2524 (เดิมชื่อ กฤตพจน์ แสงสุวรรณ และ ยุทธพงษ์ แสงสุวรรณ) เกิดที่ อำเภอเมืองสมุทรปราการ จังหวัดสมุทรปราการ (ปี พ.ศ. 2542 - 2551, พ.ศ. 2552 - 2557)
 มาโนช พิมพ์จันทร์ (โต) – กีตาร์  เกิด 5 ธันวาคม พ.ศ. 2524 เกิดที่ เขตพระนคร จังหวัดกรุงเทพมหานคร (ปี พ.ศ. 2542 - 2551) (สมาชิกมือกีต้าร์รุ่นที่ 1)
 ธีระศักดิ์ อุ่มมล (นุ) – เบส เกิด 28 สิงหาคม พ.ศ. 2523 เกิดที่ เขตดอนเมือง จังหวัดกรุงเทพมหานคร (ปี พ.ศ. 2542 - 2551) (สมาชิกมือเบสรุ่นที่ 1)
 ดารุส ปัญญา (รุส) – กลอง  เกิด 8 กันยายน พ.ศ. 2525 เกิดที่ อำเภอสุวรรณภูมิ จังหวัดรัอยเอ็ด (ปี พ.ศ. 2542 - 2551) (สมาชิกมือกลองรุ่นที่ 1)
 พงศภัค ทองเจริญ (เพชร) – กีตาร์ (อดีตมือกีตาร์วงไอ-แซ็ค) เกิด 25 สิงหาคม พ.ศ. 2529 เกิดที่ เขตลาดพร้าว จังหวัดกรุงเทพมหานคร (ปี พ.ศ. 2552 - 2557)
 ปัญญา โกเมนไปรรินทร์ (เขต) – เบส (มือเบสและนักแต่งเพลงมืออาชีพ) เกิด 23 ธันวาคม พ.ศ. 2525 เกิดที่ อำเภอธาตุพนม จังหวัดนครพนม (ปี พ.ศ. 2552 - 2557)
 สมพร ยูโซะ (พร, สมพร) – กลอง (อดีตมือกลองวงลาบานูน) เกิด 20 กรกฏาคม พ.ศ. 2521 เกิดที่ อำเภอแว้ง จังหวัดนราธิวาส (ปี พ.ศ. 2552 - 2557)

 ผลงานเพลง 
 ชื่ออัลบั้ม  วางแผง/สังกัด  รายชื่อเพลง กะลา 17 มิถุนายน 2542จีนี่ เรคคอร์ด 
 แม่ครับ
 ไม่มาก็คิดถึง
 ยิ่งเดินยิ่งไกล
 จริงเหรอ
 รอ
 ควาย
 หลังคาก็ยังดี
 อู๊ดอู๊ด
 เพื่ออะไร
 อยู่ดีๆ
 พ่อบอก นอกคอก 12 มิถุนายน 2544จีนี่ เรคคอร์ด 
 นอกคอก
 ขอเป็นตัวเลือก
 แม่ (ภาค2)
 ไม่หล่อแต่รักจริง
 อาการอย่างนี้
 อยากเกิดเป็นคนหลายใจ
 ไม่เกี่ยวกับฝน
 ไม่มีทาง
 ไปรักกันให้ไกลๆ
 สัญญา หัวกะทิ 9 ตุลาคม 2545จีนี่ เรคคอร์ด 
 อยากเกิดเป็นคนหลายใจ
 สัญญา
 ขอเป็นตัวเลือก
 ไม่มาก็คิดถึง
 รอ
 ไม่มีทาง
 ควาย
 นอกคอก
 ยิ่งเดินยิ่งไกล
 หลังคาก็ยังดี มายเนมอิสกะลา 
(My Name is KALA) 18 กรกฏาคม 2546จีนี่ เรคคอร์ด 
 My Name is Kala
 บอกสักคำ
 เขาคงไม่กลับมา
 ศักดิ์ศรีลูกผู้ชาย
 เธอคนเดียว (ควาย ภาค2)
 ในวันที่โลกเหงา
 เครียด
 เธอเป็นแฟนฉันแล้ว
 เลิก
 ไม่ยอม ไม่แพ้ สามัญ 28 มิถุนายน 2548จีนี่ เรคคอร์ด 
 นายอย่าแฮงค์
 เจ็บนี้มันลึก
 ปิดตา
 โดนเต็มๆ
 รู้สึกบ้างไหม
 สักทีเหอะ
 ถ้าเธอหลายใจ
 ชีวิตคือบทเพลง
 ไอ้เรามันบ้า
 กล้าที่จะรักอินไซด์

(Inside) 29 สิงหาคม 2549จีนี่ เรคคอร์ด 
 I'm OK.
 ใช่ฉันหรือเปล่า
 กะลา (ใช่ไหม)
 ยุทธนา
 ลำพัง
 มีใหม่ทั้งสองคน
 เป็นแฟนกันตั้งแต่เมื่อไหร่ (ควาย ภาค3)
 ของตัวของตาย
 คารวะ
 เธอคือหัวใจ มินิต
(Minute) 13 พฤษภาคม 2551จีนี่ เรคคอร์ด 
 มันดี
 In My Life
 สมศักดิ์ศรี
 4 นาที
 ไม่ต้องไปเข้าใจ
 คนดีที่เย็นชา
 ใครสักคน
 กอด
 ไม่มีคำว่าแพ้
 จูบโฟร์แชร์

(4share) 11 พฤศจิกายน 2553จีนี่ เรคคอร์ด 
 มันต้องเป็นยังไง
 ใครจะเป็นคนสุดท้าย
 หนาวกว่าทุกคืน
 หมดเวลาแอบรัก
 หยุด...เพราะเธอ
 ไม่เหงาไม่รู้
 ตื่นจากความฝัน
 ทำใจให้ชิน
 ไม่อยากให้ฝนซา
 ถ้ารักมันผิด
 ไม่เห็นฝุ่น เลิฟอินฟินิตี้ 

(LOVE INFINITY) 23 กุมภาพันธ์ 2555จีนี่ เรคคอร์ด 
 นาฬิกาของคนรักกัน
 แน่นอนคือไม่แน่นอน Feat. DJ. Seed นรเศรษฐ หมัดคง
 ใจเรายังตรงกันอยู่ไหม
 ใกล้จนเลยไปแล้ว
 รักจะกอดเราไว้ Feat. แกรนด์ พรรณวรท
 อยากทราบคำนำหน้า
 ทุกคืนได้ไหม
 ต่อไปจากคืนนี้
 เหตุผลข้อเดียว
 ถ้าเผื่อ ซิงเกิลใหม่ 2556จีนี่ เรคคอร์ด คำรักที่เธอไม่เคยฟัง (เพลงประกอบละคร ไอ้คุณผี)
 นานเท่านาน (เพลงประกอบละคร หัวใจเรือพ่วง)
 หยุดหายใจง่ายกว่า (เพลงประกอบละคร รักเกิดในตลาดสด) ซิงเกิลใหม่ 2557จีนี่ เรคคอร์ด รักไม่ได้ ก็จะรัก (เพลงประกอบละคร แสงดาวกลางใจ)
 ใช่ฉันหรือเปล่า (เพลงประกอบละคร วีรบุรุษกองขยะ)

 เพลงพิเศษ 

 ความเชื่อ ร่วมกับ บอดี้สแลม, บิ๊กแอส, พาราด็อกซ์, อินสติงต์, เรโทรสเปกต์, สวีตมัลเล็ต, เคลียร์, ป้าง นครินทร์, พลพล, โนมอร์เทียร์, เดอะมูสส์, ค็อกเทล, เดอะเยอร์ส (2557)
 แสงสุดท้าย ร่วมกับ บอดี้สแลม, บิ๊กแอส, โปเตโต้, อินสติงต์, ป้าง นครินทร์, พาราด็อกซ์, ค็อกเทล, ลาบานูน, ทเวนตีไฟฟ์อาเวอส์, เคลียร์, เรโทรสเปกต์, สวีตมัลเล็ต, เดอะมูสส์, เดอะเยอร์ส, แบชเชอร์, เยสเซอร์เดย์, เอบีนอร์มัล, ปาล์มมี่, พลพล (2561)
 ประเทศไทยต้องชนะ ร่วมกับ อาร์ม วิบูลย์, อู๋ ธรรพ์ณธร, พลพล, อัยย์ วีรานุกูล, ณัชชา วีรานุกูล, โอม ค็อกเทล, น้องมินท์ บารมิตา, ชัย อัลไซเมอร์, เก่ง กาศิลป์ (2564)
 เรือเล็กควรออกจากฝั่ง ร่วมกับ บอดี้สแลม, แคลช, โปเตโต้, สวีตมัลเล็ต, พาราด็อกซ์, อินสติงต์, เคลียร์, บิ๊กแอส, เรโทรสเปกต์, เอบีนอร์มัล, พลพล, ปาล์มมี่, ลาบานูน, โจอี้ ภูวศิษฐ์, เยสเซอร์เดส์, เดอะ ฟลามิงโก, เดอะไวเทสโครว, ฟรีแฮนด์, กู๊ดมูด, คล็อกเวิร์คโมชั่นเลส, ยูเอฟ้า ฮารี, วอลล์โรลเลอร์ส, ฟูลสเต๊ป, โลโมโซนิค, เล็ก ราเมษฐ์, ฟูล, ฮาย, เดอะไวล์ดแฮขัต (2568)
 Medley เพลงร็อก G27 ร่วมกับ บิ๊กแอส, บอดี้สแลม, เรโทรสเปกต์, สวีตมัลเล็ต, เปเปอร์เพลนส์, โจอี้ ภูวศิษฐ์, โปเตโต้, เอบีนอร์มัล, แคลช (2568)

 ผลงานการแสดง 

 ภาพยนตร์เรื่อง พันธุ์เอ็กซ์เด็กสุดขั้ว (2547) (หนุ่ม รับบท หนุ่ม)
 เข้าเล่นเกมส์ในรายการ หัวท้ายตายก่อน (2564) (หนุ่ม)

 รางวัล 

 สีสันอะวอร์ดส์ ครั้งที่ 25 ประจำปี พ.ศ. 2555 สาขาเพลงร็อคยอดเยี่ยม จากเพลง แน่นอนคือไม่แน่นอน
 เพชรในเพลง ประจำปี พ.ศ. 2564 สาขาการประพันธ์คำร้องเพลงไทยสากล,ขับร้องเพลงไทยสากลชาย (หนุ่ม) จากเพลง ลม

อ้างอิง

หมวดหมู่:กลุ่มดนตรีออลเทอร์นาทิฟร็อกสัญชาติไทย
หมวดหมู่:กลุ่มดนตรีร็อกสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:กลุ่มดนตรีไทยในยุค 2000
หมวดหมู่:ศิลปินสังกัดจีเอ็มเอ็ม มิวสิค
หมวดหมู่:กลุ่มดนตรีที่ก่อตั้งในปี พ.ศ. 2542